ลูกสาวอายุ 19 มีอาการตกขาว สีออกเหลือง ไม่มีกลิ่น ไม่คัน เคยหาแล้วได้ยามาทา ชื่อยา ทาราเทน และยากิน จำชื่อไม่ได้ ทานจนหมดแล้วก็ยังไม่หาย ประจำเดือนก็ยังไม่มา ลูกสาวยังไม่เคยมีเพศสัมพันธ์ ควรทำยังไงดีคะ ( ลูกเรียนมหาวิทยาลัยต่างจังหวัด ไม่กล้าไปหาคนเดียว เพื่อนว่างไม่ตรงกัน )
สวัสดีค่ะ อาการตกขาวปนสีเหลืองออกมานั้น อาจมีสาเหตุจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดแต่จริงๆแล้วถ้าเป็นสีเหลืองอ่อนๆ และมีปริมาณไม่มาก ไม่ทำให้เกิดการระคายเคืองอาจเป็นตกขาวปกติการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ และควรไปพบสูตินรีแพทย์เพื่อยืนยันการวินิจฉัยในระหว่างการตรวจร่างกายจะมีบุคคลที่ 3 อยู่ ไม่ได้จำเป็นต้องอยู่กับแพทย์เพียงลำพัง และอาจขอแพทย์ผู้หญิงได้ถ้าไม่สบายใจสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์